Alireza Beiranvand
Alireza Safaras Beiranvandas (pers. علیرضا بیرانوند, g. 1992 m. rugsėjo 21 d.) – Irano futbolininkas, vartininkas. Gimė klajoklių šeimoje Sarabe Jaso kaime Luristane. Trokšdamas tapti futbolininku, Alireza Beiranvandas pabėgo iš namų į Teheraną, kurį laiką gyveno kaip benamis. 2007 m. pradėjo treniruotis „Vahdat“ jaunimo komandoje, o 2010 m. pradėjo profesionalo karjerą Teherano „Naft“ klube. Žaidė Irano jaunimo rinktinėse, 2015 m. debiutavo nacionalinėje rinktinėje.